Genre: Other

Kdaj lahko delodajalec prekine delovno razmerje, če sem še vedno na bolniški. Pred enim mesecem sme sem s strani delodajalca prejel odpoved delovnega razmerja (odpovedni rok 30 dni) iz poslovnega razloga zaradi zaprtja poslovalnice v Kopru. Podjetje obratuje še v Ljubljani. Do sedaj sem redno pošiljal bolniške liste za vsak pretekli mesec, prejšni teden pa sem prejel po pošti delavsko knjižico in kopijo potrdila o odjavi, kjer se vidi, da so me odjavili iz registra zaposlenih. V prilogi so navedli, da se v roku 30 dni, z priloženo odpovedjo, prijavim na Zavodu za zaposlovanje. <p/> Kaj naj naredim? <p/> Odgovor: <p/> Skladno z Zakonom o delovnih razmerjih (ZDR) Delavcu, ki mu je odpovedana pogodba o zaposlitvi iz poslovnega razloga in je ob poteku odpovednega roka odsoten z dela zaradi začasne nezmožnosti za delo zaradi bolezni ali poškodbe, preneha delovno razmerje z dnem, ko se delavec vrne na delo oziroma bi se moral vrniti na delo, najkasneje pa s potekom šestih mesecev po izteku odpovednega roka. Glede na to, da se vam odpovedni rok ni iztekel, delodajalec ni ravnal pravilno, saj vas je neupravičeno odjavil iz delovnega razmerja. <p/> Svetujemo Vam, da se oglasite v naši pisarni, kjer Vam bomo naredili vse potrebno za rešitev Vašega problema. <p/> Imel sem veljavno pogodbo o zaposlitvi sklenjeno od decembra 2008 do konca avgusta. 2009. Pred tem sem imel še eno pogodbo sklenjeno pri istem delodajalcu in sicer za obdobje od januarja 2008 do decembra 2008. Pri tem podjetju sem bil zaposlen skupno 20 mesecev. <p/> Ali sem opravičen do izplačila regresa in v kakšni višini? <p/> Do izplačila regresa ste vsekakor opravičeni. Na podlagi določil o izplačilu regresa vam pripada regres za leto 2008, kot tudi regres za leto 2009. V kolikor ste opravičeni do letnega dopusta, vam pripada tudi letni regres najmanj v višini minimalne plače. <p/> V primeru, da vam je delodajalec trdil drugače, vas je s tem zavajal. Tako je potrebno delodajalca pozvati k izplačilu. V kolikor tudi to ne zaleže, bo potrebno vložiti tožbo na Delovno sodišče. Ti postopki so načeloma hitri in se zaključijo v parih mesecih.